Rigtig Kaffe rykker til Aarhus, hvor man åbner dørene til stor butik på Banegårdspladsen.

Annonce

Så er der godt nyt til de kaffeglade århusianere.

Rigtig Kaffe, som er en populær webshop med centrallager i Skanderborg, åbner stor butik i Aarhus.

Butikken kommer til byen med et udvalg på flere end 40 forskellige espressomaskiner, luksuskaffe fra Italien og egne økologiske kaffeblends.

Den nye kaffeshop åbner på Banegårdspladsen 20, lige før Bruuns Bro, og hvor der tidligere lå turistkontor og senere en bland-selv slikbutik.

De seneste måneder har man arbejdet hårdt på at renovere de 165 kvadratmeter store lokaler, og 16. november skal det hele kulminere med åbningen af butikken, hvor der både vil blive serveret frisk kaffe og gode køtilbud.

Annonce

God smag og vejledning

»Det er vigtigt for os, at man som kunde får den bedste oplevelse og vejledning, og derfor er alle espressomaskiner sat til og fyldt op med vand og bønner, så man kan se og prøve, hvordan maskinerne fungerer, og selvfølgelig få mulighed for at smage på kaffen,« lyder det fra de to ejere, Anne-Dorthe og Morten Melballe.

Rigtig Kaffe har kontor og lager på Godhåbsvej i Skanderborg og har eksisteret siden 2009, hvor man har været førende på markedet med at levere espressomaskiner, kaffebønner og tilbehør til danske hjem og virksomheder.

Siden er Rigtig Kaffe både i 2015 og 2016 blevet tildelt Børsens Gazelle-statuette som symbol på deres vækst og succes.

Åbningsfesten i Aarhus finder sted klokken 09:00 onsdag 16. november. Butikkens normale åbningstider er:

Mandag-torsdag: 10:00 - 18:00

Fredag: 10:00 - 20:00

Lørdage: 10:00 - 16:00